**RÁMCOVÁ DOHODA**

**(ďalej v texte len „dohoda“ alebo „zmluva“)**

uzavretá v súlade s ustanovením § 269 ods.2

a nasl. Zákona č. 513/1991 Zb. Obchodného zákonníka v znení neskorších predpisov (ďalej len „Obchodný zákonník“)

**Čl. I.**

**ZMLUVNÉ STRANY**

**1. OBJEDNÁVATEĹ : MESTO TRNAVA**

**Hlavná č.1**

**917 71 Trnava**

Štatutárny orgán: :

Bankové spojenie :

číslo účtu :

IBAN :

IČO : 00 313 114

DIĆ : 202 11 75 728

číslo telefónu :

e-mail :

Fax :

Kontaktná osoba a poverený zamestnanec :

**2. DODÁVATEĽ :**

Štatutárny orgán :

:

:

Bankové spojenie :

číslo účtu :

IBA :

IČO :

DIČ :

ICH DPH :

Zapísaná :

číslo telefónu :

Fax :

E-mail :

Kontaktná osoba :

**Čl. II.**

**PREDMET DOHODY**

* 1. Predmetom dohody je záväzok dodávateľa počas platnosti tejto dohody na základe jednotlivých požiadaviek objednávateľa dodávať pre objednávateľa práce a dodávky týkajúce sa bežnej údržby, opráv miestnych komunikácií a ich súčastí, ich rekonštrukcií, stavebných úprav a drobných stavieb v meste Trnava v rozsahu určenom objednávateľom a záväzok objednávateľa dodané práce prevziať a zaplatiť dohodnutú cenu, ako aj ďalšie podmienky dohodnuté touto zmluvou.
  2. Stavebné práce musia byť vykonávané minimálne v kvalite a v rozsahu podľa  platných technických noriem, zákonov, vyhlášok, nariadení a technických predpisov rezortu (TPR).
  3. Miestnymi komunikáciami sa rozumejú všeobecne prístupné a užívané ulice, cesty a priestranstvá, ktoré slúžia miestnej doprave a sú zaradené do siete miestnych komunikácií. Mesto Trnava ako vlastník a správca miestnych komunikácií je povinné miestne komunikácie udržiavať v stave zodpovedajúcom účelu, na ktorý sú určené.
  4. Dodávateľ sa zaväzuje vykonávať opravu a údržbu miestnych komunikácií v zmysle technologických zásad týkajúcich sa údržby a opravy základných typov porúch vozoviek, príslušných noriem, technických predpisov a udržiavať ich v takom stavebno-technickom stave, ktorý zabezpečí bezpečnú a plynulú premávku na nich.

## Údržba a oprava miestnych komunikácií predstavuje najmä opravu a údržbu miestnych ciest, chodníkov, parkovacích plôch, mostných objektov, lávok pre peších a cyklistov, schodísk a spevnených plôch verejných priestranstiev v meste Trnava a ich súčastí v zmysle prílohy č. 1 dohody (opis predmetu zákazky).

**Čl. III.**

**PODMIENKY ZADÁVANIA PRÁC**

## 3.1. Dodávateľ sa zaväzuje vykonávať opravy, stavebné úpravy, drobné stavby a rekonštrukcie podľa príkazov a inštrukcií poverených zamestnancov objednávateľa. Poverený zamestnanec objednávateľa je identifikovaný v čl. I. dohody. Prípadné zmeny týkajúce sa povereného zamestnanca objednávateľ oznamuje dodávateľovi písomne; pre zachovanie písomnej formy je plne postačujúce aj zaslanie takého oznámenia prostredníctvom elektronickej pošty na e-mailovú adresu kontaktnej osoby dodávateľa.

## 3.2. Jednotlivé požiadavky na bežné opravy objednávateľ oznamuje dodávateľovi prostredníctvom elektronickej pošty na e-mailovú adresu kontaktnej osoby dodávateľa, a to minimálne s uvedením rozsahu prác, časového harmonogramu prác a predpokladaným termínom ich dokončenia.

## 3.3. Požiadavky na odstránenie havarijných stavov oznamuje objednávateľ kontaktnej osobe dodávateľa telefonicky.

## 3.4. Dodávateľ je na základe požiadaviek objednávateľa povinný zmeniť postup vykonávania prác, či akceptovať rozhodnutie objednávateľa pri určení priority realizácie.

## 3.5. V prípade ak pri plnení tejto dohody nastanú okolnosti, ktoré nebolo možné objektívne predvídať, a v dôsledku ktorých vznikne potreba vykonania dodatočných prác a/alebo dodávok ďalšieho materiálu za účelom riadneho a včasného plnenia tejto dohody, pričom tieto práce, či materiály nie sú ocenené v rozpočte/výkaze výmer, sa zmluvné strany dohodli, že tieto práce, či materiály budú ocenené vo výške 80% z ceny jednotlivých príslušných/relevantných cenových položiek viazaných v programe Cenkros Zhotoviteľ v takom prípade najskôr predloží cenovú kalkuláciu na odsúhlasenie a schválenie objednávateľovi.

**Čl. IV.**

**MIESTO A SPOSOB PLNENIA**

* 1. Miestom vykonávania stavebných prác sú miestne komunikácie a ich súčasti  na území mesta Trnava. Najneskôr do 30 dní od účinnosti zmluvy dodávateľ predloží objednávateľovi dôkaz o tom, že disponuje adekvátnym prevádzkovým areálom pre riadne poskytovanie plnenia. Prevádzkový areál by sa ideálne mal nachádzať v katastrálnom území mesta Trnava; prevádzkový areál sa môže nachádzať najviac 5 km od katastrálneho územia mesta Trnava. Prevádzkový areál musí spĺňať všetky aplikovateľné právne predpisy záväzné technické normy a pod. súvisiace s riadnym zabezpečením realizácie predmetu plnenia. Dôkazom podľa prvej vety tohto bodu je najmä nájomná alebo kúpno-predajná zmluva k nehnuteľnosti alebo iný doklad preukazujúci vzťah k prevádzkovému areálu po celú dobu trvania tejto zmluvy. Za účelom overenia si predložených informácií je objednávateľ oprávnený vykonať obhliadku prevádzkového areálu, ktorú sa dodávateľ zaväzuje umožniť a strpieť a zároveň poskytnúť všetku potrebnú súčinnosť objednávateľovi na jej vykonanie. Povinnosť disponovať prevádzkovým areálom sa vyžaduje plniť po celú dobu platnosti zmluvy. Nesplnenie povinnosti podľa tohto odseku sa považuje za podstatné porušenie zmluvy, kedy je objednávateľ oprávnený odstúpiť od zmluvy po márnom uplynutí poskytnutej primeranej lehoty na nápravu dodávateľovi, ktorá nebude kratšia ako 10 dní.
  2. Dodávateľ je povinný pred začatím zemných prác v prípade, že si to práce vyžadujú, požiadať správcov podzemných inžinierskych sietí na vlastné náklady o ich vytýčenie, spolupracovať so správcami inžinierskych sietí a pri prácach plne rešpektovať podmienky správcov sietí. Súčasne je povinný spolupracovať s Policajným zborom, najmä s Okresným dopravným inšpektorátom v Trnave vo veci použitia dočasného dopravného značenia a plne rešpektovať jeho požiadavky.
  3. Dodávateľ si k realizácii prác musí na vlastné náklady zabezpečiť a pred začiatkom realizácie prác osadiť prenosné dopravné značenie v zmysle vydaného určenia na osadenie prenosného dopravného značenia a v súlade s aktuálnou vyhláškou. Počas prác je povinný kontrolovať rozmiestnenie prenosného dopravného značenia a v prípade jeho poškodenia alebo odcudzenia ho opraviť a doplniť. Pre práce na komunikáciách sa vyžaduje umiestniť v primeranom množstve, ktoré bude zodpovedať rozsahu a povahe prác prenosné dopravné značenie, alebo dopravné zariadenie a to: 131–Práca, 114-Zúžená vozovka, 253-Najvyššia dovolená rýchlosť, 263-Koniec najvyššej dovolenej rýchlosti, 270-Zákaz zastavenia, 271-Zákaz státia, 242-Maximálna šírka, 240-Maximálna hmotnosť, 231-Zákaz vjazdu pre všetky vozidlá, 230- Zákaz vjazdu, 212-Prikázaný smer obchádzania, 101-Nebezpečenstvo, 115–Nerovnosť vozovky, 122-Štrk na vozovke135–Svetelné signály, 304–Prednosť pred protiidúcimi vozidlami, 392-Uzávierková predzvesť, 393-Ohlasovacia tabuľa obchádzky, 394-Tabuľový smerník na vyznačenie obchádzky, 395-Šípový smerník na vyznačenie obchádzky, 701-Zábrana na označenie uzávierky, 702-Smerovacia doska (šípová, šrafovaná), 703-Dopravný kužel, 601-Pozdĺžna súvislá čiara, 602-Pozdĺžna prerušovaná čiara, 610-Priechod pre chodcov, 630-Smerové šípky, prípadne blikajúce svietiace šípky usmerňujúce dopravu doľava alebo doprava.
  4. Dodávateľ si k realizácii prác musí na vlastné náklady zabezpečiť, ak si to práce budú vyžadovať, mobilné oplotenie pre dočasné a provizórne oplotenie hlbokých výkopov, ohradenie staveniska a k zabráneniu vstupu neoprávnených osôb do staveniska.
  5. Dodávateľ zabezpečí na svoje náklady aj čistenie miestnych komunikácií a porealizačné vyjadrenia správcov inžinierskych sietí, v prípade že boli dotknuté stavbou, o ich nepoškodení.
  6. Plnenie podľa tejto dohody bude dodávateľ na základe jednotlivých požiadaviek objednávateľa realizovať počas celého roka, v pracovných dňoch, ako i počas štátnych sviatkov a v dňoch pracovného pokoja podľa aktuálneho stavu komunikačnej siete v danom období za účelom zaistenia plynulej a bezpečnej cestnej premávky.
  7. Oprava jednotlivých lokálnych porúch v zimnom období (spravidla od 15. októbra do 15. marca nasledujúceho roka) pri priemernej dennej teplote ovzdušia menšej ako + 5 stupňov Celzia až do teploty –15 stupňov Celzia bude zabezpečovaná provizórnymi opravami s prihliadnutím na možnosti používanej technológie živičnou zmesou za tepla.
  8. Dodávateľ odovzdá objednávateľovi plnenie podľa tejto dohody bez technických závad, riadne, včas a v dohodnutom rozsahu; inak sa má za to, že plnenie má vady. Ak budú mať odovzdané práce vady v čase odovzdania a preberania, objednávateľ ich neprevezme a dodávateľ je povinný vady odstrániť do 3 pracovných dní, ak sa zmluvné strany v konkrétnom prípade s prihliadnutím na charakter vád písomne nedohodnú inak. Do času, kým dodávateľ nedodá predmet služby bez vád, je v omeškaní s jeho dodaním.
  9. Vzhľadom na bezpečnosť účastníkov cestnej premávky na komunikáciách a peších prechádzajúcich po chodníkoch v meste, je dodávateľ povinný:
     1. v prípade havarijných stavov, bez prieťahov zabezpečiť predpísaným spôsobom upozornenie účastníkov cestnej premávky osadením prenosného dopravného značenia, alebo dopravným zariadením najneskôr v lehote do 1 hodiny od momentu ako poruchu zistil, dozvedel sa o nej alebo bol na poruchu miestnej komunikácie upozornený políciou alebo mestskou políciou.
     2. zahájiť práce súvisiace s odstránením havarijného stavu v pracovných dňoch do 24 hodín od jeho oznámenia objednávateľom.
     3. operatívne v čase do dvoch hodín od nahlásenia poruchy objednávateľom, príslušníkom polície, mestskej polície po oznámení i v dňoch pracovného voľna, pracovného pokoja a štátnych sviatkov, označiť poškodené úseky dopravným značením, alebo dopravným zariadením.
  10. Dodávateľ zodpovedá za bezpečnosť a ochranu zdravia vlastných zamestnancov, za čistotu a poriadok na stavenisku a za bezpečnosť cestnej premávky v úseku, kde sa práce realizujú. Dodávateľ zabezpečí, aby dopravné prostriedky opúšťali stavenisko v stave, v ktorom nebudú znečisťovať pozemné komunikácie.
  11. Dodávateľ je povinný umožniť objednávateľovi vykonávanie technického dozoru, a to najmä:
* oboznámiť sa s podkladmi dodávateľa, podľa ktorých práce realizuje
* kontrolu vecnej a cenovej správnosti a úplnosti oceňovacích podkladov a platobných dokladov, ich súlad so zmluvnými podmienkami
* kontrolu tých častí, ktoré budú v ďalšom postupe zakryté alebo sa stanú neprístupnými
* kontrolu postupu prác podľa odsúhlaseného harmonogramu
* sledovanie vedenia stavebného denníka
* kontrolu odstraňovania vád a nedorobkov
* kontrolu nakladania s odpadmi
* kontrolu uvoľnenia staveniska
  1. Dodávateľ zodpovedá za akékoľvek škody spôsobené pri realizácii predmetu tejto dohody.
  2. Dodávateľ je povinný zabezpečiť a viesť stavebný denník po celú dobu platnosti tejto dohody. Od prvého dňa prípravných prác až do skončenia stavebných prác a je povinný v stavebnom denníku denne zaznamenať(miesto, čas a rozsah prác) a všetky podstatné udalosti a skutočnosti, ktoré sa stali na stavenisku majúce vplyv na plnenie dohody.
  3. Zmluvné strany považujú stavebný denník za základný dokument o priebehu dohodnutých prác, ktorý bude slúžiť ako podklad prvotnej evidencie plnenia dohody, preberania a hodnotenia prác, zápisov o neplnení dohody, na ktorý je možné odvolať sa v ďalšom konaní.
  4. Dodávateľ je povinný hlásiť priebežne dispečing prác e-mailom objednávateľovi, v ktorom uvedie druh a rozsah prác a miesto výkonu.
  5. Dodávateľ je povinný pred zahájením prác ako aj počas prác a činností až do ich ukončenia fotograficky dokumentovať priebeh realizácie. Fotodokumentácia bude predložená a odovzdaná objednávateľovi pri fakturácii za fakturované obdobie.
  6. Dodávateľ je povinný kedykoľvek na vyzvanie objednávateľa a inak pravidelne najneskôr do 3 pracovných dní po skončení príslušného kalendárneho mesiaca predkladať k podpisu poverenému zamestnancovi objednávateľa záznamy v stavebnom denníku. Poverený zamestnanec svojim podpisom preberie vykázané práce, ktoré dodávateľ riadne vykonal. Podpisom potvrdené prevzatie vykonaných prác bude podkladom pre vyhotovenie súpisu prác, ktorý musí obsahovať rozsah skutočne vykonaných prác a dodávok materiálu a bude predložený na odsúhlasenie objednávateľovi.
  7. Odsúhlasený a obidvoma stranami podpísaný súpis skutočne vykonaných prác a dodávok materiálu bude podkladom pre následnú fakturáciu.
  8. Dodávateľ zodpovedá za to, že nepoužije materiál, o ktorom je v čase jeho použitia známe, že je škodlivý. Použité stavebné výrobky a materiály musia spĺňať podmienky a požiadavky v zmysle platných právnych predpisov a platných technických noriem.
  9. Dodávateľ písomne oznamuje objednávateľovi údaje o všetkých subdodávateľoch, ktorých použije pri plnení tejto dohody, vrátane údajov o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia.
  10. Dodávateľ je povinný bez meškania informovať objednávateľa o vzniku akejkoľvek udalosti, ktorá bráni alebo sťažuje realizáciu zadania a v dôsledku toho na možné omeškanie s jej plnením.
  11. Subdodávateľ musí byť zapísaný v registri partnerov verejného sektora v zmysle zákona č. 315/2016 Z. z. o registri partnerov verejného sektora a o zmene a doplnení niektorých zákonov, ak mu takúto povinnosť zákon ukladá.
  12. V rámci odbornej starostlivosti dodávateľ predkladá objednávateľovi návrhy najvýhodnejšieho technického, technologického, finančného riešenia s potrebným zdôvodnením a s orientačným výkazom výmer ( predbežnou kalkuláciou ), ak je o to objednávateľom požiadaný.
  13. V prípade, ak si to stavba vyžaduje, dodávateľ vypracuje jednoduchú projektovú a technickú dokumentáciu v rozsahu pre ohlásenie stavebných úprav a drobných stavieb v zmysle ustanovení Stavebného zákona, ak je o to objednávateľom požiadaný.
  14. V prípade potreby a ak si to stavba vyžaduje zabezpečí dodávateľ geodetické zameranie stavby pred zahájením prác a po ukončení stavby porealizačné zameranie a odovzdá objednávateľovi geodetickú dokumentáciu, ak je o to objednávateľom požiadaný.
  15. Dodávateľ sa zaväzuje mať pre všetky svoje vozidlá, mechanizmy, s ktorými vykonáva predmet plnenia uzavreté povinné zmluvné poistenia, a to počas celej doby plnenia zmluvy. Dôkaz o tom je povinný predložiť objednávateľovi najneskôr do dvoch pracovných dní od doručenia požiadavky objednávateľa. Povinnosť mať pre všetky vozidlá a mechanizmy, s ktorými dodávateľ vykonáva predmet plnenia uzavreté povinné zmluvné poistenia sa vyžaduje plniť po celú dobu platnosti zmluvy. Nesplnenie povinnosti podľa tohto odseku sa považuje za podstatné porušenie zmluvy, kedy je objednávateľ oprávnený odstúpiť od zmluvy po márnom uplynutí poskytnutej primeranej lehoty na nápravu dodávateľovi, ktorá nebude kratšia ako 10 dní.
  16. Dodávateľ sa zaväzuje mať poistenie pre prípad vzniku škôd, spôsobených tretím subjektom pri výkone prác podľa tejto zmluvy v minimálnej výške **100 000** EUR, a to počas celej doby plnenia zmluvy. Dôkaz o tom je povinný predložiť objednávateľovi najneskôr do dvoch pracovných dní od doručenia požiadavky objednávateľa. Nesplnenie povinnosti podľa tohto odseku sa považuje za podstatné porušenie zmluvy, kedy je objednávateľ oprávnený odstúpiť od zmluvy po márnom uplynutí poskytnutej primeranej lehoty na nápravu dodávateľovi, ktorá nebude kratšia ako 10 dní.
  17. Zhotoviteľ sa zaväzuje nakladať s odpadmi v zmysle zákona o odpadoch č. 79/2015 v znení neskorších predpisov prostredníctvom osoby oprávnenej nakladať s odpadmi v zmysle zákona o odpadoch č. 79/2015 v znení neskorších predpisov za účelom zhodnotenia alebo zneškodnenia. Likvidáciu nebezpečného odpadu kategórie „N” uvedených v Katalógu odpadov zabezpečí zhotoviteľ prostredníctvom registrovanej osoby podľa §108 ods.1 písm. c) zákona o odpadoch č. 79/2015 v znení neskorších predpisov vzhľadom na to, že v rámci tejto zmluvy sa tieto odpady nachádzajú.

**Čl. V.**

**TECHNICKÉ POŽIADAVKY OBSTARÁVATEĽA**

5.1. Dodávateľ je viazaný pri plnení predmetu dohody dodržiavať záväznosť všetkých platných slovenských technických noriem, ktorými sa prevzali európske normy, slovenských technických noriem, bezpečnostných a pracovno-právnych predpisov súvisiacich so zabezpečením predmetu. Pre uplatnenie v praxi sú záväznými všetky technické predpisy schválené Ministerstvom dopravy a výstavby SR. Takýmito predpismi sú:

a) Technické podmienky (TP),

b) Technicko-kvalitatívne podmienky (TKP)

v ich aktuálnom znení, počas trvania rámcovej dohody.

5.2. Dodávateľ pri realizácií predmetu musí preukázať zhodu s normami platnými pre údržbu cestných komunikácií najmä:

STN 73 6110 Projektovanie miestnych komunikácií

STN 73 6114 Vozovky pozemných komunikácií. Základné ustanovenia pre navovanie

STN 73 6121 Stavba vozoviek. Hutnené asfaltové vrstvy

STN 73 6122 Stavba vozoviek. Liaty asfalt na pozemné komunikácie

STN 73 6123 Stavba vozoviek. Cementobetónové kryty

STN 73 6124-1 Stavba vozoviek. Časť 1: Hydraulicky stmelené vrstvy

STN 73 6124-2 Stavba vozoviek. Časť 2: Medzerovitý betón

STN 73 6125 Stavba vozoviek. Upravené zeminy

STN 73 6127-1 Stavba vozoviek. Prelievané vrstvy. Časť 1: Penetračný makadam

STN 73 6127-2 Stavba vozoviek. Prelievané vrstvy. Časť 2: Štrk čiastočne vyplnený cementovou maltou

STN 73 6127-3 Stavba vozoviek. Prelievané vrstvy. Časť 3: Asfaltocementový betón

STN 73 6128-1 Stavba vozoviek. Časť 1: Vtláčaný asfaltový betón

STN 73 6129 Stavba vozoviek. Postreky, nátery a membrány

STN EN 1339 Betónové dlaždice. Požiadavky a skúšobné metódy

STN EN 1339/AC

STN EN 1339/O1

STN 73 6132 Hutný nestmelený podklad vozovky. Mechanicky spevnená zemina

STN 73 6133 Stavba ciest. Teleso pozemných komunikácií

STN 73 6179 Rehabilitácia cementobetónových vozoviek pomocou asfaltových zmesí

STN 73 6179/Z1 a Z2

STN 73 6242 Vozovky na mostoch pozemných komunikácií. Navrhovanie a požiadavky na materiály

STN 73 6242/Z1 a Z2

STN EN 12273 Kalové zákryty. Požiadavky (73 6168)

STN EN 12273/O1

STN EN 13036-7 Povrchové vlastnosti vozoviek. Skúšobné metódy. Časť 7: Meranie nerovnosti vrstiev vozovky latou (73 6171)

STN EN 13036-4 Povrchové vlastnosti vozoviek. Skúšobné metódy. Časť 4: Metóda merania odporu povrchu proti šmyku. Skúška kyvadlom (73 6171)

STN EN 13036-1 Povrchové vlastnosti vozoviek a letiskových plôch. Skúšobné metódy.

Časť 1: Meranie hĺbky makrotextúry povrchu vozovky odmernou metódou (73 6171)

STN EN 13108-1-21 Asfaltové zmesi. Požiadavky na materiály. Časť 1 až Časť 21 (súbor STN EN) (73 6163)

STN EN 12899-1 – Trvalé zvislé dopravné značky. Časť 1: Trvalé dopravné značky.

STN 018020 a zmena 1 a zmena 2 – Dopravné značky na pozemných komunikáciách.

Pri datovaných odkazoch platí iba citované vydanie. Pri nedatovaných odkazoch platí posledné vydanie dokumentu (vrátane zmien).

5.3 Súvisiace a citované právne predpisy, ktoré je Dodávateľ viazaný pri plnení predmetu dohody dodržiavať:

Zákon č. 135/1961 Zb. o pozemných komunikáciách (cestný zákon) v znení neskorších

predpisov;

zákon č. 50/1976 Zb. o územnom plánovaní a stavebnom poriadku (stavebný zákon), v znení neskorších predpisov;

vyhláška FMV č. 35/1984 Zb. ktorou sa vykonáva zákon o pozemných komunikáciách (cestný zákon), v znení neskorších predpisov;

zákon č. 56/2018 Z. z. o posudzovaní zhody výrobku, sprístupňovaní určeného výrobku na trhu a o zmene a doplnení niektorých zákonov;

zákon č. 124/2006 Z. z. o bezpečnosti a ochrane zdravia pri práci a o zmene a doplnení

niektorých zákonov v znení neskorších predpisov;

zákon č. 8/2009 Z. z. o cestnej premávke a o zmene a doplnení niektorých zákonov v znení

neskorších predpisov;

vyhlášky MV SR č. 30/2020 Z. z. – ktorou sa vykonáva zákon o cestnej premávke a o zmene a doplnení niektorých zákonov v znení neskorších predpisov.

zákon č. 133/2013 Z. z. o stavebných výrobkoch a o zmene a doplnení niektorých zákonov

v znení neskorších predpisov;

vyhláška MDVRR SR č. 162/2013 Z. z. ktorou sa ustanovuje zoznam skupín stavebných

výrobkov a systémy posudzovania parametrov v znení neskorších predpisov;

zákon č. 79/2015 Z. z. o odpadoch a o zmene niektorých zákonov, v znení neskorších predpisov

nariadenie Európskeho parlamentu a Rady (EÚ) č. 305/2011 z 9. marca 2011, ktorým sa

ustanovujú harmonizované podmienky uvádzania stavebných výrobkov na trh a ktorým sa

zrušuje smernica Rady 89/106/EHS (CPR 305/2011);

nariadenie Európskeho parlamentu a Rady (EÚ) č. 1025/2012 z 25. októbra 2012 o európskej normalizácii;

**Čl. VI.**

**ODOVZDANIE A PREVZATIE PRÁC, VADY, REKLAMÁCIA A ZÁRUČNÁ DOBA**

6.1. Odovzdanie a prevzatie prác bude uskutočňované po ukončení ucelenej, vopred vzájomne dohodnutej etape.

6.1.1. V prípade investičných akcií sa o odovzdaní a prevzatí vyhotoví preberací protokol podpísaný oprávnenou osobou objednávateľa a oprávnenou osobou dodávateľa. Preberací protokol bude obsahovať: názov verejne práce, názov dokončenej práce, opis realizovaných prác, meno zodpovedného stavbyvedúceho, spracovateľa projektovej dokumentácie, meno, názov zhotoviteľa, meno spracovateľa projektovej dokumentácie, technický dozor investora, číslo povolenia na uskutočnenie stavby, číslo zmluvy a príslušných dodatkov, dátum začatia a ukončenia prác, súpis zistených vaď, drobných nedorobkov a nedostatkov, zhodnotenie akosti vykonaných prác a ich porovnanie s technickými podmienkami, dohoda o opatreniach a lehotách na odstránenie nedorobkov a nedostatkov, prípadne konštatovanie, že práce boli prevzaté bez vaď, údaje o prevzatí dokumentácie skutočného realizovania verejnej práce, cenu diela, záručnú lehotu.

V prípade investičných akcií je záručná lehota 60 mesiacov.

6.1.2. V prípade realizácie bežných opráv a údržby bude vyhotovený súpis skutočne vykonaných prác a dodávok materiálov, podpísaný obidvoma stranami, ktorý bude zároveň plniť funkciu preberacieho protokolu.

V prípade bežných opráv a ostatných plnení je záručná lehota 24 mesiacov.

6.2. Dodávateľ zodpovedá za vady, ktoré sú zistené pri prevzatí prác objednávateľom ako aj za vady, ktoré sa vyskytnú po odovzdaní prác, ak ich obstarávateľ uplatní v záručnej lehote.

6.3. Prípadné vady a nedorobky sa vhodným spôsobom zadokumentujú, napr. zápisom v stavebnom denníku, v preberacom protokole, fotograficky a pod.

6.4. Dodávateľ nezodpovedá za vady vzniknuté nezávisle na kvalite dodávky /vis major/ napr. v dôsledku živelnej pohromy.

6.5. Reklamácia/vytknutie vád objednávateľom musí obsahovať označenie vady a nedorobkov, spolu s lehotou na ich odstránenie. Dĺžka určenej lehoty musí byť primeraná povahe a rozsahu vady, či nedorobku; najmenej však dva pracovné dni a najviac sedem pracovných dní, pokiaľ sa zmluvné strany nedohodnú inak.

**Čl. VII.**

**CENA A PLATOBNÉ PODMIENKY**

7.1. Jednotkové ceny týkajúce sa plnenia predmetu dohody sú uvedené v ponuke, ktorú dodávateľ ako úspešný uchádzač predložil v rámci verejného obstarávania, ktorého výsledkom je uzavretie tejto zmluvy.

7.2. Cena za vykonanie prác pokrýva všetky zmluvné záväzky. Práce, ktoré dodávateľ nevykoná, vykoná bez príkazu objednávateľa alebo odchylne od dojednaných zmluvných podmienok tejto dohody, objednávateľ nie je povinný zaplatiť.

7.3. Rámcovú dohodu možno meniť počas jej trvania bez nového verejného obstarávania za podmienky, že zmenou sa nemení charakter dohody a nemení sa ani účel a ani charakteristické znaky predmetu plnenia a za dodržania podmienok podľa príslušných ustanovení zákona č. 343/2015 Z. z. o verejnom obstarávaní a o zmene a doplnení niektorých zákonov v platnom znení, a to formou písomného dodatku k tejto dohode podpísaného oboma zmluvnými stranami, najmä:

- ak existuje dôvod na zmenu jednotkových cien z dôvodu objektívneho nárastu cien pohonných hmôt, cien relevantných stavebných materiálov alebo ceny práce v rámci Slovenskej republiky o viac ako 5 %, pričom zvýšenie jednotkových cien je možné jednotlivo najviac o 20% z ich pôvodnej hodnoty počas trvania dohody; dôkazné bremeno ohľadom nárastu cien je v tomto prípade na strane poskytovateľa; zmenu zmluvy z tohto dôvodu je možné vykonávať najviac jedenkrát za kalendárny polrok,

* v prípade, ak inflácia stúpne o viac ako 10%, pričom sa porovná jej hodnota podľa údajov zverejnených Štatistickým úradom SR v čase uzavretia zmluvy a jej nová hodnota zverejnená Štatistickým úradom SR zverejnená v čase posudzovania výšky zmeny inflácie; cenu je v tom prípade možné zmeniť najviac o 10% pôvodnej hodnoty zmluvy,

7.4. Po písomnom odovzdaní a prevzatí prác objednávateľom (preberací protokol) predloží dodávateľ objednávateľovi na kontrolu a odsúhlasenie súpis skutočne vykonaných prác a vyhotoví v súlade s platnou legislatívou v lehote 10 dní faktúru a zašle obstarávateľovi. Podkladom pre vyhotovenie faktúry bude súpis skutočne vykonaných prác a dodávok materiálu potvrdený obidvoma zmluvnými stranami, ktorý bude tvoriť prílohu faktúry.

7.5. Úhrada faktúr bude vykonaná na základe súpisu skutočne vykonaných prác a dodávok materiálu, potvrdeného zodpovedným zamestnancom objednávateľa a bude neoddeliteľnou súčasťou každej faktúry.

7.6. Fakturácia bude uskutočňovaná formou čiastkových faktúr, po ukončení jednotlivých etáp prác vykonaných na základe čiastkovej požiadavky objednávateľa. Lehota splatnosti faktúr je 14 dní od doručenia faktúry obstarávateľovi.

7.7. Objednávateľ na predmet tejto dohody neposkytuje preddavok ani zálohovú platbu.

7.8. Podmienkou úhrady bude skutočnosť, že faktúra bude mať prílohu v zmysle bodu 7.5. a bude spĺňať náležitosti daňového dokladu. Ak faktúra alebo jej príloha bude obsahovať formálne alebo obsahové nedostatky, má objednávateľ právo vrátiť faktúru dodávateľovi na prepracovanie. V takomto prípade začne plynúť nová lehota splatnosti odo dňa doručenia opravenej faktúry objednávateľovi.

**Čl. VIII.**

**ZMLUVNÉ SANKCIE**

8.1. Objednávateľ je oprávnený požadovať od dodávateľa zaplatenie zmluvnej pokuty za nedodržanie lehôt na začatie opravy oznámenej objednávateľom ako havarijný stav za každých začatých 12 hodín omeškania vo výške 500.- € až do splnenia si povinnosti riadneho odovzdania prác, najviac však do výšky 5000,- €. Lehota začína plynúť od oznámenia objednávateľom. Táto sankcia platí aj za nedodržanie bodu 4.9.1.

8.2. Ak dodávateľ nezačne s odstraňovaním ostatných opráv v určenom termíne, zaplatí objednávateľovi zmluvnú pokutu vo výške 250,- € za každý deň omeškania až do dňa začatia odstraňovania vaď, najviac však do výšky 5000,- €. Táto sankcia platí aj za nedodržanie bodu 4.9.3.

8.3. Ak dodávateľ neodstráni vady v stanovenom termíne, je povinný zaplatiť zmluvnú pokutu vo výške 250,- € za každý deň omeškania až do dňa odstránenia vád, najviac však do výšky 5000,- €.

8.4. Zaplatením zmluvnej pokuty nie sú dotknuté nároky objednávateľa na náhradu škody, ktorá vznikla nesplnením záväzkov zo strany dodávateľa.

8.5. V prípade omeškania s úhradou faktúry v dohodnutej lehote má dodávateľ právo požadovať od objednávateľa úrok z omeškania vo výške 0,05 % z neuhradenej faktúry za každý aj začatý deň omeškania.

8.7. Ustanovenia ods. 8.1.,8.2.,8.3. neplatia v prípade nedodržania lehôt z dôvodu zásahu vyššej moci na strane objednávateľa, alebo dodávateľa. V prípade zásahu vyššej moci je dotknutá zmluvná strana povinná túto skutočnosť ihneď oznámiť druhej strane a preukázať jej trvanie. Pre účely tejto dohody sa za vyššiu moc považujú prípady, ktoré nie sú závislé od vôle zmluvných strán ani ich zmluvné strany nemôžu ovplyvniť - vojnový stav, mobilizácia, živelné pohromy a pod.

**Čl. IX.**

**DOBA TRVANIA DOHODY**

9.1. Táto dohoda sa uzatvára na dobu určitú na 4 roky, ktoré začnú plynúť odo dňa jej účinnosti alebo do vyčerpania finančného limitu vo výške 8 990 000,- € bez DPH.

9.2. Táto dohoda zaniká aj pred uplynutím vyššie uvedenej doby:

1. písomnou dohodou zmluvných strán, podpísanou oprávnenými zástupcami obidvoch zmluvných strán,
2. ak dodávateľ stratí oprávnenie vykonávať predmet dohody, objednávateľ má právo ukončiť zmluvný vzťah dňom nasledujúcim po písomnom doručení oznámenia,
3. zmluvný vzťah môže byť v priebehu jeho platnosti vypovedaný písomnou výpoveďou zo strany objednávateľa s výpovednou lehotou 30 dní odo dňa doručenia výpovede druhej zmluvnej strane v prípade, ak si dodávateľ neplní riadne povinnosti stanovené mu touto dohodou (nedodržiavanie dohodnutých technológií, materiálov, dohodnutých termínov, neodborné vykonávanie prác.......). V prípade nesplnenia povinností vo výpovednej lehote si objednávateľ vyhradzuje právo krátiť finančné prostriedky za v tomto čase dohodnutý objem prác až do výšky 100 %.

9.3. Vzťahy týkajúce sa odstúpenia od dohody sa spravujú príslušnými ustanoveniami Obchodného zákonníka.

9.4. V prípade odstúpenia niektorej zmluvnej strany od dohody, je toto voči druhej zmluvnej strane účinné dňom doručenia písomného oznámenia o odstúpení od rámcovej dohody.

**Čl. X.**

**OSOBITNÉ USTANOVENIA**

10.1. Verejný obstarávateľ nie je povinný realizovať predpokladané množstvo prác a činností v množstve a rozsahu tvoriaceho predmet plnenia dohody, ani predpokladaný finančný objem na predmet zákazky. Celkové množstvo prác a činností predmetu plnenia dohody bude závisieť od finančných možností a konečných potrieb verejného obstarávateľa.

10.2. Dodávateľ je povinný búracie práce realizovať takým spôsobom, aby neprišlo k poškodeniu inžinierskych sietí a iných hnuteľných a nehnuteľných majetkov.

10.3. Vybúrané hmoty a prípadný obalový materiál z predmetu diela budú odvážané (aby neprimerane nezaťažovali životné prostredie) k likvidácii na regulovanej skládke:................................................................

10.4. Dodávateľ môže využiť aj inú certifikovanú skládku, ale poplatky za uloženie odpadu nesmú byť vyššie, ako sú poplatky za uloženie stavebnej sute účtovanej na Skládke FCC Trnava, Zavarská cesta. Cena za vybúranie hmôt bude fakturovaná na základe skutočných kubatúr.

**Čl. XI**

**ZÁVEREČNÉ USTANOVENIA**

* 1. Zmluvné strany budú zachovávať mlčanlivosť o dôverných informáciách získaných pri plnení záväzkov z tejto dohody. Povinnosť zachovávať mlčanlivosť sa nevzťahuje na prípady, ak zmluvnej strane na základe zákona alebo na základe rozhodnutia príslušného orgánu vznikla povinnosť zverejniť dôvernú informáciu druhej zmluvnej strany alebo jej časť. O vzniku tejto povinnosti sa budú zmluvné strany vzájomne informovať bez zbytočného odkladu.
  2. Každá zmluvná strana je povinná zmenu kontaktnej osoby oznámiť druhej zmluvnej strane do 3 pracovných dní odo dňa, kedy k tejto zmene došlo. Zmena kontaktných osôb si nevyžaduje uzavretie dodatku k tejto dohode.
  3. Každá zmluvná strana je povinná oznámiť druhej zmluvnej strane zmenu svojich identifikačných údajov uvedených v záhlaví tejto dohody do 3 pracovných dní odo dňa, kedy k tejto zmene došlo.
  4. Právne vzťahy osobitne neupravené touto dohodou sa budú riadiť podľa príslušných ustanovení Obchodného zákonníka a všeobecne záväznými právnymi predpismi platnými na území Slovenskej republiky.
  5. Zmluvné strany sa zaväzujú, že všetky prípadné spory vyplývajúce z plnenia tejto dohody budú riešiť prednostne rokovaniami o možnej dohode, inak v súlad s Obchodným zákonníkom a ostatnými právnymi predpismi Slovenskej republiky.
  6. Táto dohoda je vyhotovená v piatich rovnopisoch, tri rovnopisy pre objednávateľa a dva pre dodávateľa.
  7. Túto dohodu je možné zmeniť len na základe písomne vyhotovených dodatkov podpísaných obidvoma zmluvnými stranami v súlade s § 18 zákona o verejnom obstarávaní.
  8. Táto zmluva nadobúda účinnosť dňom nasledujúcim po zverejnení na CRZ v zmysle platnej legislatívy SR.
  9. Zmluvné strany vyhlasujú, že dohodu uzavreli slobodne a vážne, dohoda nebola uzatvorená v tiesni ani za nápadne nevýhodných podmienok. Zmluvné strany si túto rámcovú dohodu prečítali, jej obsahu porozumeli a na znak súhlasu ju vlastnoručne podpísali.

Prílohy:

1/ opis predmetu zákazky

2/ tabuľka položiek/výkazu výmer

3/ zoznam subdodávateľov /ak sa vyskytnú/

V Trnave, dňa V Trnave, dňa

Objednávateľ Dodávateľ

–––––––––––––––––– ––––––––––––––––––––

JUDr. Peter Bročka, LL.M., dodávateľ

primátor